Predkladacia správa 

	Materiál „Správu o postupe pri realizácii štátnych záruk prostredníctvom Fondu národného majetku SR z príjmov z privatizácie“ predkladá minister financií, ministerka pre správu a privatizáciu národného majetku, prezident Fondu národného majetku SR ako iniciatívny a nadväzuje na materiál predložený ministerkou pre správu a privatizáciu národného majetku na 97. schôdzu vlády SR dňa 27. apríla 2000 a 151. schôdzu dňa 11. apríla 2001, na ktorých boli prerokované materiály „Informácia o postupe na uvoľňovanie, použitie, evidovanie a zúčtovanie finančných prostriedkov získaných z privatizácie v roku 2000 a v roku 2001“ a taktiež na uznesenia vlády SR, ktorými boli odsúhlasené objemy časti zdrojov z privatizácie na splatenie záväzkov vyplývajúcich z prevzatých štátnych záruk. 
	Cieľom materiálu je potreba jednoznačného vymedzenia charakteru prostriedkov použitých z „memorandovej položky“ na realizáciu štátnych záruk prostredníctvom FNM SR v rokoch 2000 – 2002, aby tieto boli považované za nenávratné.
	Materiál obsahuje prehľad o realizovaných úveroch so štátnou zárukou z „memorandovej položky“ v rokoch 2000 – 2002, informáciu o spôsobe a vybraných postupoch pri zabezpečovaní štátnych záruk. 

	Správa nemá finančný, ekonomický, environmentálny vplyv, ani vplyv na zamestnanosť.